CELEX: 32006D0571
Language: sl
Date: 2006-08-14 00:00:00
Title: 2006/571/ES: Odločba Komisije z dne 14. avgusta 2006 o spremembi Odločbe 2005/648/ES o zaščitnih ukrepih v zvezi z atipično kokošjo kugo v Bolgariji (notificirano pod dokumentarno številko C(2006) 3622)   (Besedilo velja za EGP)

19.8.2006   
            
            
               SL
            
            
               Uradni list Evropske unije
            
            
               L 227/58
            
         
      ODLOČBA KOMISIJE
   
   z dne 14. avgusta 2006
   o spremembi Odločbe 2005/648/ES o zaščitnih ukrepih v zvezi z atipično kokošjo kugo v Bolgariji
   (notificirano pod dokumentarno številko C(2006) 3622)
   (Besedilo velja za EGP)
   (2006/571/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), in zlasti člena 18(7) Direktive,
   ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 22(6) Direktive,
   ob upoštevanju naslednjega:
   
               (1)
            
            
               Atipična kokošja kuga je zelo nalezljiva virusna bolezen pri perutnini in pticah, zato obstaja tveganje, da se povzročitelj bolezni lahko prenese prek mednarodne trgovine z živo perutnino in perutninskimi proizvodi.
            
         
               (2)
            
            
               Po izbruhu atipične kokošje kuge v regiji Vratsa je bila sprejeta Odločba Komisije 2005/648/ES z dne 8. septembra 2005 o zaščitnih ukrepih v zvezi z atipično kokošjo kugo v Bolgariji (3). Navedena odločba začasno ustavlja uvoz žive perutnine, ratitov, pernate divjadi in gojene pernate divjadi ter valilnih jajc, svežega mesa in mesnih pripravkov ter mesnih proizvodov iz teh vrst.
            
         
               (3)
            
            
               Bolgarija je potrdila izbruh atipične kokošje kuge v regiji Kardjali v Bolgariji.
            
         
               (4)
            
            
               Ob upoštevanju trenutnega epidemiološkega stanja v Bolgariji v zvezi z atipično kokošjo kugo in dejstva, da je ta država izvajala nekatere ukrepe nadzora bolezni in je Komisiji poslala nadaljnje podatke o stanju bolezni, se zdi, da je stanje v Bolgariji – razen v regijah Vratsa, Blagoevgrad, Kardjali in Burgas (z izjemo občin Burgas in Sungurlare) – še vedno zadovoljivo. Zato je primerno omejiti začasno ustavitev uvoza na te regije.
            
         
               (5)
            
            
               Prilogo k Odločbi 2005/648/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Priloga k Odločbi 2005/648/ES se nadomesti s Prilogo k tej odločbi.
   Člen 2
   Države članice takoj sprejmejo ukrepe, potrebne za uskladitev s to odločbo, in jih objavijo. O tem nemudoma obvestijo Komisijo.
   Člen 3
   Ta odločba je naslovljena na države članice.
   
      V Bruslju, 14. avgusta 2006
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 268, 24.9.1991, str. 56. Direktiva, kakor je bila nazadnje spremenjena z Aktom o pristopu iz leta 2003.
   
      (2)  UL L 24, 30.1.1998, str. 9. Direktiva, kakor je bila nazadnje spremenjena z Uredbo (ES) št. 882/2004 Evropskega parlamenta in Sveta (UL L 165, 30.4.2004, str. 1).
   
      (3)  UL L 238, 15.9.2005, str. 16. Odločba, kakor je bila nazadnje spremenjena z Odločbo 2006/354/ES (UL L 132, 19.5.2006, str. 34).
   
      PRILOGA
      
         
            „PRILOGA
            Regija Blagoevgrad
            Regija Burgas, razen občin Burgas in Sungurlare
            Regija Vratsa
            Regija Kardjali“